Lev Kramarenko. Lev Yuriyevich Kramarenko (1888-yil 13-yanvar, Uman, hozirgi Cherkas viloyati —1942-yil 5-mart, Samarqand) – ukrainalik rassom hisoblanadi. Biografiyasi. 1906—1908-yillarda Dmitriy Kardovskiy qoshidagi Peterburg Badiiy akademiyasida tahsil olgan, 1911-yilda esa Parij Badiiy akademiyasida taʼlim olgan. 1913-yildan boshlab Lev turli koʻrgazmalarda qatnasha boshlagan. 1918—1932-yillarda Ukrainada ijod bilan shugʻullangan. Dastlab u Glyna rassomchilik maktabining direktori, keyinroq – Kiyev yaqinidagi Mejiirskiy zavodi negizida yaratilgan Mejiirskiy badiiy va kulolchilik texnikumining rahbari lavozimlarida faoliyat yuritgan. 1921-yildan Dmitriy Kardovskiy Kiyevda Ukraina Badiiy akademiyasida dars bergan. Keyinchalik, 1923-yilda akademiya Kiyev plastik sanʼat institutiga aylantirilgandan soʻng, 1924-yilda Kiyev arxitektura instituti bilan qoʻshilishi natijasida Kiyev sanʼat instituti deb nomlangan. Lev Institut rektori va fakultet dekani sifatida faoliyat yuritgan. Lev Kramarenko Ukraina Zamonaviy rassomlar uyushmasining aʼzosi boʻlgan (1927-yildan). Bu uyushma Odessa va Jitomirda joylashgan va Gʻarb sanʼatiga yoʻnaltirilgan boʻlib, bu rassomlar uyushmasida Viktor Palmov, Anatol Petritskiy, Aleksandr Bogomazov, sanʼatshunos Fedir Ernst va Xarkovning boshqa rassomlari ham aʼzo boʻlgan edi. Lev Kramarenkoning shogirdlari orasida taniqli ukrainalik rassom va grafik rassomlar bor. Ulardan uning rafiqasi Irina Jdanko, Irina Beklemishyeva, Pavlo Ivanchenko, Fedir Kumpan, Yuriy Sadilenko, Dmitriy Shavikin va boshqalar shular jumlasidandur. Ijodiy ishlari. Ishlarining namoyish etilgan joylari. Dmitriy Kardovskiyning yaratgan ishlari Kiyevdagi Lenin nomidagi bolalar shaharchasi (1924), Ukraina SSR Fanlar akademiyasining majlislar zali (1930), Moskvadagi „Oʻroq va bolgʻa“ klubi (1934) va Kiyev rus drama teatrida (hozirgi Lesya Ukrainka nomi; 1936—1937) namoyish etilgan.